section_heading: Povijest
paragraph_text: Prema Laszowkom "Juraj Habdelić, isusovac, rodio se u Kučama god. 1609.“ (Emilij Laszowski: Povijest plemenite općine Turopolje,1995, 302). Habdelić je poznati hrvatski književnik i svećenik. Kuče je u to vrijeme pripadalo katoličkoj župi Staro Čiče gdje je Juraj Habdelić bio kršten. Kasnije je župna crkva premještena u Vukovinu, tako da sada Kuče pripada župi Vukovina. U Kučama se rodio i hrvatski glazbenik, skladatelj, orguljaš, muzikolog i glazbeni pedagog Franjo pl. Lučić.